33. ΑΠΟΦΑΣΙΣ ΥΠ. ΠΡΟΕΔΡΙΑΣ ΚΥΒΕΡΝΗΣΕΩΣ, ΟΙΚΟΝΟΜΙΚΩΝ  ΚΑΙ ΕΡΓΑΣΙΑΣ Αριθ.27145/5551 της 26/30 Αυγ. 1976 (ΦΕΚ Β' 1056) Περί καθορισμού χιλιομετρικής αποζημιώσεως δια την χρησιμοποίησιν ιδιοκτήτων μεταφορικών μέσων των επί σχέσει εργασίας ιδιωτικού δικαίου ειδικών Συμβούλων, ειδικών Συνεργατών και λοιπών Υπαλλήλων του Πολιτικού Γραφείου Πρωθυπουργού και της Υπηρεσίας Διοικητικού του Υπουργείου Προεδρίας της Κυβερνήσεως. 1.Καθορίζομεν εις δρχ. 2 την παγίαν τιμήν χιλιομετρικής αποζημιώσεως των, δι' οιονδήποτε ιδιόκτητον επιβατηγόν αυτοκίνητον μετακινούμενον δι' υπηρεσίαν εκτός έδρας ειδικών Συμβούλων, ειδικών Συνεργατών και λοιπών υπαλλήλων απασχολουμένων επί σχέσει εργασίας ιδιωτικού δικαίου εις το Πολιτικόν Γραφείον Πρωθυπουργού και της Υπηρεσίας Διοικητικού του Υπουργείου Προεδρίας της Κυβερνήσεως. Η ισχύς της παρούσης άρχεται από της 1.8.1976. Η παρούσα δημοσιευθήτω δια της Εφημερίδος της Κυβερνήσεως. 